ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
29 ต.ค. 2558

สรุปตลาดภาคเช้า
ตลาดภาคเช้าปิดตลาดปรับตัวลดลงในทิศทางเดียวกันกับตลาด TIP แม้ว่าจะได้รับผลดีจากราคาน้ำมันที่ปรับตัวเพิ่มขึ้น แต่ด้วยแรงขายจากหุ้นในกลุ่มธนาคาร และสื่อสารที่มีความกังวลต่อเศรษฐกิจในประเทศกดดันให้ดัชนีอ่อนตัวลง สรุปการซื้อขายภาคเช้าดัชนีปิดที่ระดับ 1,393.51 จุด ลบ 15.75 จุด ด้วยมูลค่าซื้อขาย 2.8 หมื่นล้านบาท
แนวโน้ม ภาคบ่าย
คาดดัชนีในช่วงบ่ายแกว่งตัวในกรอบแคบ จากภาพรวมที่ขาดปัจจัยที่โดดเด่นส่งผลให้แรงซื้อยังคงเบาบาง เราแนะนำให้ลงทุนระยะสั้น รับงบไตรมาส 3 และหุ้นที่ได้รับผลดีจากการลงทุนของภาครัฐที่เป็นปัจจัยสำคัญในการสร้างการขยายตัวของเศรษฐกิจปี 59
 
วิเคราะห์ทางเทคนิค
FANCY  ราคาปิด 3.02 บาท
แนวรับ 2.98 บาท  แนวต้าน 3.20 บาทแนว cut loss หากใกล้จะหลุด 2.94 บาท
กราฟ  FANCY อยู่ในระหว่างการสร้างฐานใกล้แนวบริเวณ 3 บาท โดยเป็นการยกระดับแบบ Higher low ขึ้นช้าๆ และเมื่อเกิดสัญญาณซื้อใน Stoch ทำให้มีการดีดตัวขึ้นเป็นรอบ ซึ่งในครั้งนี้ก็เช่นกัน เนื่องจากเกิด Buy signal ใน Stoch แล้ว คาดว่าจะเกิดการดีดตัวทางเทคนิคไปยังแนวต้าน 3.20 บาท แนะนำเก็งกำไร
เด็กแนว
GC   ตัวแทนจำหน่ายวัตถุดิบที่เกี่ยวเนื่องกับพลาสติก และปิโตรเคมีรวมถึงสารเติมแต่งที่ใช้ในกระบวนการแปรรูปผลิตภัณฑ์พลาสติก  และปิโตรเคมีอื่นๆ โดยทั้งผลิตและลูกค้านั้นล้วนแล้วแต่เป็นบริษัทขนาดใหญ่  ในช่วงปีทีผ่านมาผลประกอบการมีการเติบโตตามภาวะเศรษฐกิจ แต่ก็ถือว่าครึ่งแรกทำผลงานได้ค่อนข้างดี โดยใน Q2 กำไรเพิ่มขึ้นระดับ 100%  ครึ่งปีหลังผู้บริหารบอกว่าแค่ทรงๆ  แต่สิ่งที่เด็กแนวกำลังสนใจก็คือ ราคาหุ้นเมื่อเทียบเป็นมูลค่ายังถือว่าไม่สูงมากนัก หากคิดแบบ Conservative ให้กำไรที่เหลือของปีลดลงมาครี่งหนึ่งของครึ่งปีแรก  ค่า PE ก็ยังต่ำเพียง 11 เท่า  ขณะที่บริษัทอยู่ใน MAI ที่มีค่า PE สูงมาก จึงถือว่าเป็นหุ้นที่แม้แนวโน้มชะลอตัวบ้าง แต่ราคาหุ้น Undervalue มากจนน่าสนใจ  ผู้บริหารได้เคยบอกว่ากำไรปีนี้ 70 ล้านบาท แต่เมื่อดูเศรษฐกิจแบบนี้อาจจะปรับเป้าลงมาหน่อย ถ้าเด็กแนวให้กำไรแค่ 65 ล้านบาทและให้ PE ราว 20 เท่าจะได้เป้าระดับ 6.50 บาท ซึ่งถือว่ายังมี upside ให้วิ่งได้อีกราว 40% เลยอ่ะ
แนวโน้มกราฟถือว่าน่าสนใจ เพราะสัญญาณต่างๆ ส่งออกมาดี  โดยเกิด Triple Divergence ใน Stoch  และมีโวลุ่มสะสมมากขึ้นผิดสังเกตในรอบสองสัปดาห์ อีกทั้งกราฟแท่งเทียนตัดผ่านแนว down trend ขึ้นมาได้  ทั้งหมดนี้เป็นสัญญาณการดีดตัวขึ้น ตามจังหวะนั่นเอง มีแนวต้านของการเข้าเก็งกำไรที่ 5.10 บาท แนะนำเล่นสั้น ขยันซอย